rejauldu/bengali-wikipedia huggingface dataset:
সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।https://prowrestling.net/site/2022/07/30/wwe-summerslam-results-powells-review-of-roman-reigns-vs-brock-lesnar-in-a-last-man-standing-match-for-the-undisputed-wwe-universal-championship-bianca-belair-vs-becky-lynch-for-the-raw-womens/ এটি সামারস্ল্যাম কালানুক্রমিকের অধীনে প্রচারিত পঞ্চত্রিংশ অনুষ্ঠান ছিল। এই অনুষ্ঠানটি ২০২২ সালের ৩০শে জুলাই তারিখে মার্কিন যুক্তরাষ্ট্রের টেনেসির ন্যাশভিলের নিসান স্টেডিয়ামে অনুষ্ঠিত হয়েছে।  এই অনুষ্ঠানে সর্বমোট আটটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স আনডিস্পিউটেড ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ব্রক লেজনারকে পরাজিত করেছে। অন্যান্য শীর্ষস্থানীয় ম্যাচে, দি উসোস আনডিস্পিউটেড ডাব্লিউডাব্লিউই ট্যাগ টিম চ্যাম্পিয়নশিপের জন্য আয়োজিত ট্যাগ টিম ম্যাচে দ্য স্ট্রিট প্রফিটসকে এবং ডাব্লিউডাব্লিউই র নারী চ্যাম্পিয়নশিপ ম্যাচে বিয়াঙ্কা বেলেয়ার বেকি লিঞ্চকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুলাই মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।  ২০২২ সালের এই অনুষ্ঠানটি সামারস্ল্যাম কালানুক্রমিকের পঞ্চত্রিংশ অনুষ্ঠান ছিল, যা ৩০শে জুলাই তারিখে মার্কিন যুক্তরাষ্ট্রের টেনেসির ন্যাশভিলের নিসান স্টেডিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০২২ সামারস্ল্যাম সামারস্ল্যাম বিষয়শ্রেণী:জুলাই ২০২২-এ মার্কিন যুক্তরাষ্ট্রে ঘটনা বিষয়শ্রেণী:২০২২-এ টেনেসি বিষয়শ্রেণী:টেনেসিতে ঘটনা বিষয়শ্রেণী:ন্যাশভিলে পেশাদার কুস্তি
মাইসোর পেইন্টস অ্যান্ড বার্নিশ লিমিটেড, (পূর্বে মাইসোর ল্যাক অ্যান্ড পেইন্টস লিমিটেড), দক্ষিণ ভারতের  কর্ণাটক রাজ্যের মহীশূর শহরে অবস্থিত একটি কোম্পানি। ভারতে এটি একমাত্র কোম্পানি যারা নির্বাচনে 'ভোটের কালি' উৎপাদন ও সরবরাহ করে থাকে।  কোম্পানিটি বর্তমানে কর্ণাটক সরকারের মালিকানাধীনে পরিচালিত।   ইতিহাস  ১৯৩৭ খ্রিস্টাব্দে মহীশূরের মহারাজা চতুর্থ কৃষ্ণরাজা ওয়াদিয়ার পেইন্ট এবং সংশ্লিষ্ট পণ্য তৈরির জন্য মাইশোর ল্যাক অ্যান্ড পেইন্টস লিমিটেড নামে কোম্পানিটি প্রতিষ্ঠা করেন।  ১৯৪৭ খ্রিস্টাব্দে স্বাধীনতার পর এটি সরকারি ক্ষেত্রের কোম্পানিতে পরিণত হয়। ১৯৬২ খ্রিস্টাব্দে, ভারতের তৃতীয় সাধারণ নির্বাচনে দ্বৈত ভোটদানের জালিয়াতি প্রতিরোধে 'ভোটের কালি' প্রথম ব্যবহৃত হয়েছিল। কালি উৎপাদনের পুরোপ্রক্রিয়াটি সম্পূর্ণভাবে সুরক্ষিত এবং গোপনীয়তা রক্ষা করা হয়। বৈজ্ঞানিক ও শিল্প গবেষণা পরিষদ অধীনস্থ ভারতের ন্যাশনাল ফিজিক্যাল ল্যাবরেটরি এই কালি তৈরির গোপনীয় ফর্মুলা নির্মাণ কারী মাইসোর পেইন্টস অ্যান্ড বার্নিশ লিমিটেডকে প্রদান করে।   পণ্য    অমোচনীয় কালি  ভারতীয় নির্বাচনের চাহিদা মেটাতে কোম্পানিটি প্রথম ভোটের কালো কালি তৈরি করে। এটি সাধারণত ভোটদাতার তর্জনী আঙুলের নখের উপর প্রয়োগ করা হয় এবং একটি অমোচনীয় চিহ্ন রেখে যায়, যা সহজে মুছে ফেলা সম্ভব হয় না। চিহ্নটি প্রায় ২০ দিন আঙুলে থাকে। এটি ভোটাদাতাকে পুনরায় ভোটাধিকার প্রয়োগ করতে বাধা দেয় এবং জালিয়াতি বন্ধে সাহায্য করে।  অমোচনীয় কালি ৫ মিলি, ৭.৫ মিলি, ১০ মিলি ২০ মিলি, ৫০ মিলি এবং ৮০ মিলি পরিমাণের শিশিতে সরবরাহ করা হয়। একটি ১০ মিলি শিশি প্রায় সাত শত ভোটদাতার জন্য ব্যবহার করা যায়।  এই কালির প্রধান গ্রাহক হল ভারতের নির্বাচন কমিশন। তারা নির্বাচনে অংশগ্রহণকারী সম্ভাব্য ভোটদাতাদের সংখ্যার উপর নির্ভর করে সরাসরি সংগ্রহের জন্য নির্দেশ দিয়ে থাকে। কালিটি প্রধান নির্বাচনী কর্মকর্তাদের সরবরাহ করা হলে, নির্বাচনের সময় পৃথক পৃথক ভোট কেন্দ্রে বিতরণ করে।  অনুমান করা হয় যে, প্রায় ৩০০ মিলিয়ন ভোটদাতার জন্য ৪৫ বছর ধরে এই কালি প্রয়োগ করা হয়েছে।   থাইল্যান্ড, সিঙ্গাপুর, নাইজেরিয়া, মালয়েশিয়া এবং দক্ষিণ আফ্রিকার মতো দেশেও কোম্পানিটি কালি রপ্তানি করে থাকে। তাছাড়াও, সহজে ব্যবহারের জন্য কোম্পানিটি ভোটের জন্য নির্দিষ্ট কালি যুক্ত মার্কার পেন তৈরি করা শুরু করেছে এবং এটি আফগানিস্তানে অনুষ্ঠিত নির্বাচনে ব্যবহার করা হয় । [৩] কোম্পানিটি ২০০৮ এবং ২০১৩ খ্রিস্টাব্দে কম্বোডিয়ার নির্বাচনের জন্য ভোটের কালি তৈরি করেছিল ।    অন্যান্য পণ্যসমূহ  কোম্পানিটি রাসায়নিক-প্রতিরোধী  পেইন্ট, এনামেল , প্রাইমার , ডিস্টেম্পার , সিলিং মোম , ডাকটিকিট বাতিলকরণ এবং পলিশের মতো অন্যান্য পণ্যও তৈরি করে।  এমভিপিএল দ্বারা উৎপাদিত সিলিং মোম ভারতীয় ডাক বিভাগে ব্যবহৃত হয় , এবং নির্বাচন কমিশন ব্যালট বাক্সে সিল করার জন্য তাদের দ্বারা তৈরি করা প্রথম পণ্য ছিল।    ব্যবসা  কোম্পানির ব্যবসা ভারতে অনুষ্ঠিত সাধারণ নির্বাচনের উপর প্রত্যক্ষভাবে নির্ভরশীল। (পাঁচ বছরে একবার অনুষ্ঠিত হয়) এবং যে বছরে নির্বাচন অনুষ্ঠিত হয়, সংস্থার রাজস্বের হার উল্লেখযোগ্যভাবে বৃদ্ধি পায়।  ২০০৬-০৭ আর্থিক বছরে, কোম্পানিটি এক কোটি আশি লক্ষ টাকার (প্রায় ৪৫০ হাজার ডলার) লাভ করেছে।  ভারতের ২০০৪ খ্রিস্টাব্দের সাধারণ নির্বাচনের জন্য কোম্পানিটি ৪ কোটি টাকা (প্রায় ১০ লক্ষ ডলার) মূল্যের অর্ডার সরবরাহ করে। ২০০৮ খ্রিস্টাব্দে কম্বোডিয়ার সাধারণ নির্বাচনে কালি সরবরাহ করার সময় এটি ১২.৮ মিলিয়ন ভারতীয় মুদ্রা (প্রায় ৩২০ হাজার ডলার) উপার্জন করে ।    তথ্যসূত্র   বিষয়শ্রেণী:১৯৪৭-এ প্রতিষ্ঠিত ভারতীয় কোম্পানি বিষয়শ্রেণী:মহীশূর ভিত্তিক কোম্পানি
খানখানাপুর রেলওয়ে স্টেশন বাংলাদেশের ঢাকা বিভাগের রাজবাড়ী জেলার একটি রেলওয়ে স্টেশন।  ইতিহাস রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেন ৩৪ কিলোমিটার দীর্ঘ ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবির পরিপ্রেক্ষিতে ২০১০ সালের ১০ মার্চ থেকে এ রেল রুটে নতুন করে কাজ শুরু করা হয়। ৯০ কোটি টাকা ব্যয়ে ৪ বছর ধরে পুনরায় তৈরি করা হয় রেল লাইন ও খানখানাপুর রেলওয়ে স্টেশন সহ ৫ টি রেলওয়ে স্টেশন। এরপর ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ।  পরিষেবা খানখানাপুর রেলওয়ে স্টেশন দিয়ে রাজবাড়ী এক্সপ্রেস চলাচল করে।  তথ্যসূত্র  বিষয়শ্রেণী:রাজবাড়ী জেলার রেলওয়ে স্টেশন
হিমাচল লোকহিত পার্টি ছিল ভারতের হিমাচল প্রদেশ রাজ্যের একটি রাজনৈতিক দল। দলটি ২০১২ সালের হিমাচল প্রদেশ বিধানসভা নির্বাচনের আগে কয়েকজন বিদ্রোহী ভারতীয় জনতা পার্টির নেতা দ্বারা প্রতিষ্ঠিত হয়েছিল। মহেশ্বর সিংকে দলের সভাপতি হিসাবে নামকরণ করা হয়েছিল এবং বিজেপির কিছু সিনিয়র নেতা যেমন মহেন্দ্র নাথ সোফাত, শ্যামা শর্মাও দলে যোগ দিয়েছিলেন।  দলটি ২০১২ হিমাচল প্রদেশ বিধানসভা নির্বাচনে অংশ নিয়েছিল এবং ৩৩ জন প্রার্থীকে প্রার্থী করেছিল যাদের বেশিরভাগই ভারতীয় জনতা পার্টি এবং ভারতীয় জাতীয় কংগ্রেসের বিদ্রোহী। শুধুমাত্র মহেশ্বর সিং নির্বাচিত হয়েছিলেন, একসঙ্গে তারা ৬৫,১৬৫ ভোট (রাজ্যের ভোটের ১.৯%) পেতে একত্রিত হয়েছিল।  আগস্ট ২০১৬-এ দলের অর্ধেক ভারতীয় জনতা পার্টিতে একীভূত হয় এবং অক্টোবর ২০১৬-এ এর বাকি সদস্য আম আদমি পার্টিতে যোগ দেয়।   তথ্যসূত্র   বিষয়শ্রেণী:ভারতীয় জনতা পার্টির বিচ্ছিন্ন দল বিষয়শ্রেণী:২০১২-এ প্রতিষ্ঠিত রাজনৈতিক দল বিষয়শ্রেণী:হিমাচল প্রদেশের বিলুপ্ত রাজনৈতিক দল
সিম্ফনি ব্র্যান্ডের এইচ ৩০০ মডেলের মোবাইল একটি অ্যান্ড্রয়েড অপারেটিং সিস্টেম  চালিত মোবাইল ফোন৷  ২ জিবি র‍্যাম ও ১৬ জিবি রমের ফোনটি প্রথমে নজর কাড়বে এর নকশার দিক থেকে। টুজি ও থ্রিজি উভয় নেটওয়ার্ক ব্যবহার করা যাবে ডিভাইসটিতে। অ্যান্ড্রয়েড ললিপপ অপারেটিং সিস্টেমের ফোনটিতে রয়েছে ও রয়েছে ১ দশমিক ৪ গিগাহার্টজ অক্টা কোর প্রসেসর৷ পেছনের ক্যামেরার পাশাপাশি সেলফি ক্যামেরায় ছবি ভালো ওঠে।     চার্জ  ওয়াই-ফাই নেটওয়ার্কে আনলে দ্রুত চার্জ শেষ হতে দেখা যায়। ফোনটির ক্ষেত্রে আসল চার্জার বা ফোনের সঙ্গে দেওয়া চার্জারে চার্জ না দিলে ফোনটিতে দ্রুত চার্জ হয় না।  যোগাযোগ   কল আদান-প্রদান, মেসেঞ্জার ব্যবহার, অডিও-ভিডিও চালানো বা ভিডিও কল করার  মতো বিষয়গুলোর ক্ষেত্রে ফোনটির অবদান  ভালো।    তথ্যসূত্র   বিষয়শ্রেণী:অ্যান্ড্রয়েড (অপারেটিং সিস্টেম) ডিভাইস বিষয়শ্রেণী:স্পর্শকাতর পর্দা যুক্ত মোবাইল ফোন
সাইপ্রাস তুর্কি ইসলামী কমিউনিটি অফ ভিক্টোরিয়া, যা আরো সাধারণভাবে সানশাইন মসজিদ হিসাবে পরিচিত। মসজিদটি তুর্কি শৈলীতে নির্মিত। এতে ১৭টি গম্বুজ, একটি মিনার এবং একটি চত্বর আছে।   অবস্থান  সানশাইন মসজিদ অস্ট্রেলিয়ার সিডনি শহরের সানশাইনে অবস্থিত।   ইতিহাস  ১৯৮৫ সালে সাইপ্রিয়ট তুর্কী কমিউনিটি মেলবোর্ন এর সানশাইনে বালারাত রোডে একটি খালি জায়গায় মসজিদ নির্মাণের কথা ভাবলো। কিন্তু পর্যাপ্ত অর্থের অভাবে তারা কাজ শুরু করতে পারছিলো না। এরপর তাদের কমিউনিটির তিনজন সদস্য ব্যাংকে নিজেদের বাড়ি-ঘর বন্ধক রেখে ১৯১,০০০ ডলার ঋণ নিলো। ১৯৯২ সালে মসজিদ নির্মাণকাজ শুরু হয়। এক হিসেব অনুযায়ী সানশাইন মসজিদ নির্মাণে মোট খরচ হয়েছিলো ২,৫০০,০০০ ডলার।   শৈলী  সানশাইন মসজিদের নকশা ইস্তাম্বুলের  সুলতান আহমেদ মসজিদ এর অনুকরণে প্রস্তুত করা হয়। মসজিদটি তুরস্কের অন্যতম শ্রেষ্ঠ মুসলিম স্থাপনা হিসেবে খ্যাত। একটি বড় গম্বুজের নিচে ছোট ছোট গম্বুজ সিঁড়ির মত নেমে এসেছে। বড় গম্বুজের পাশে তীক্ষ্ণ একটি মিনার রয়েছে, যার উচ্চতা গম্বুজের চেয়ে বেশি। মসজিদের রঙ সাদা রাখা হয়েছে, যা ইসলামের শান্তির প্রতীক।   কার্যক্রম  মসজিদটি ইসলামের সুন্নী বিশ্বাস অনুযায়ী পরিচালিত হয়। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়। এছাড়া প্রতি সোমবার ও বুধবার সকালে কুরআন শিক্ষার ক্লাস হয় এবং প্রতি রবিবার শুধুমাত্র বাচ্চাদের জন্য কুরআন শিক্ষার ক্লাস নেওয়া হয়।   আরও দেখুন    তথ্যসূত্র    সংস্করণ    বহিঃসংযোগ   Official Website   বিষয়শ্রেণী:অস্ট্রেলিয়ার মসজিদ বিষয়শ্রেণী:১৯৯২-এ সম্পন্ন মসজিদ
হাটে বাজারে তপন সিংহ পরিচালিত ১৯৬৭ সালের বাংলা ভাষার ভারতীয় চলচ্চিত্র। প্রিয়া ফিল্মসের ব্যানারে চলচ্চিত্রটি প্রযোজনা করেন অসীম দত্ত। এতে শ্রেষ্ঠাংশে অভিনয় করেন অশোক কুমার, বৈজয়ন্তীমালা, ও অজিতেশ ব্যানার্জী। এটি বৈজয়ন্তীমালার অভিনীত প্রথম বাংলা ভাষার চলচ্চিত্র। তারকাবহুল এই চলচ্চিত্রে পার্শ্ব চরিত্রে অভিনয় করেন ছায়া দেবী, ভানু ব্যানার্জী, শামিতা বিশ্বাস, রুদ্রপ্রসাদ সেনগুপ্ত ও গীতা দে। ১৫তম জাতীয় চলচ্চিত্র পুরস্কারে এটি শ্রেষ্ঠ পূর্ণদৈর্ঘ্য চলচ্চিত্র বিভাগে পুরস্কৃত হয়।  অভিনয়শিল্পীদল  অশোক কুমার - ডাক্তার অনাদী মুখার্জী  বৈজয়ন্তীমালা - ছিপলি  অজিতেশ ব্যানার্জী - লাচমানলাল  শমিতা বিশ্বাস  ছায়া দেবী - নানী  ভানু ব্যানার্জী - আজবলাল  রুদ্রপ্রসাদ সেনগুপ্ত  গীতা দে - মিসেস পাণ্ডে  অজয় গাঙ্গুলী  প্রসাদ মুখার্জী  পার্থ মুখার্জী  নির্ম্মল চ্যাটার্জী  চিন্ময় রায়  সমিত ভঞ্জ  সঙ্গীত চলচ্চিত্রটির সঙ্গীত পরিচালনা করেন তপন সিংহ। গানে কণ্ঠ দেন হেমন্ত মুখার্জী, আরতি মুখার্জী, মৃণাল চক্রবর্তী ও বৈজয়ন্তীমালা।  মুক্তি  চলচ্চিত্রটি ১৯৬৭ সালের ২৫শে জুন মুক্তি পায়। এটি ১৯৬০-এর দশকের অন্যতম ব্যবসাসফল বাংলা চলচ্চিত্র।  পুরস্কার  বছর পুরস্কার বিভাগ মনোনীত ফলাফল  ১৩তম এশিয়া প্যাসিফিক চলচ্চিত্র উৎসব এশিয়া প্যাসিফিক চলচ্চিত্র উৎসব শ্রেষ্ঠ চলচ্চিত্রতপন সিংহ<br/ >অসীম দত্ত rowspan="3"  ৩২তম বাংলা চলচ্চিত্র সাংবাদিক সমিতি পুরস্কার বাংলা চলচ্চিত্র সাংবাদিক সমিতি পুরস্কার শ্রেষ্ঠ ভারতীয় চলচ্চিত্র১৫তম জাতীয় চলচ্চিত্র পুরস্কারজাতীয় চলচ্চিত্র পুরস্কারশ্রেষ্ঠ পূর্ণদৈর্ঘ্য চলচ্চিত্র রাষ্ট্রপতি পুরস্কার ১৯৬৮ রাষ্ট্রপতি পুরস্কার শ্রেষ্ঠ চলচ্চিত্র তপন সিংহ<br/ >অসীম দত্ত rowspan="2"  ১ম নমপেন চলচ্চিত্র উৎসব নমপেন চলচ্চিত্র উৎসব  সিলভার ট্রফি  তথ্যসূত্র  বহিঃসংযোগ    আপারস্টল.কম-এ Hatey Bazarey profile  বিষয়শ্রেণী:১৯৬৭-এর চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:তপন সিংহ পরিচালিত চলচ্চিত্র বিষয়শ্রেণী:তপন সিংহ সুরারোপিত চলচ্চিত্র বিষয়শ্রেণী:তপন সিংহের চিত্রনাট্য সংবলিত চলচ্চিত্র বিষয়শ্রেণী:বলাইচাঁদ মুখোপাধ্যায়ের সৃষ্টিকর্ম অবলম্বনে চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
প্রিসিলা লং (জন্ম ১৯৪৩) একজন আমেরিকান লেখক, কবি এবং রাজনৈতিক কর্মী। তিনি বোস্টনে একটি সচেতনতা বৃদ্ধির দল সহ-প্রতিষ্ঠা করেছিলেন যা ব্রেড অ্যান্ড রোজেসে অবদান রাখে। দীর্ঘদিনের যুদ্ধবিরোধী কর্মী হিসেবে লং ১৯৬৩ সালে গুইন ওক পার্ক অধিবেশন-অবস্থানে গ্রেপ্তার হয়েছিলেন।   রচনা   দ্য নিউ লেফট: অ্যা কালেকশন অব এসেজ, সম্পাদক হিসেবে (১৯৬৯, পোর্টার সার্জেন্ট)  হোয়্যার দ্য সান নেভার শাইনস: অ্যা হিস্ট্রি অব আমেরিকার ব্লাডি কয়ল ইন্ডাস্ট্রি (১৯৮৯, প্যারাগন হাউস)  "উই কল্ড আওয়ারসেল্ভস সিস্টারস" দ্য ফেমিনিস্ট মেমোয়ার প্রজেক্ট-এ (১৯৯৮, থ্রি রিভারস প্রেস)  "ড্যান্সিং উইথ দ্য মিউজ ইন ওল্ড এজ" (২০২২, এপিসেন্টার প্রেস)  "হোলি ম্যাজিক" (২০২০, মুনবাথ প্রেস)  "ফায়ার অ্যান্ড স্টোন: হোয়্যার ডু উই কাম ফ্রম? হোয়াট আর উই? হোয়্যার আর উই গোয়িং?" (২০১৬, ইউনিভার্সিটি অব জর্জিয়া প্রেস)  "মাইন্ডিং দ্য মিউজ: অ্যা হ্যান্ডবুক ফর পেইন্টারস, কম্পোজার্স, রাইটার্স, অ্যান্ড আদার ক্রিয়েটরস" (২০১৬, কফিটাউন প্রেস)   সূত্র    বহিঃসংযোগ     আর্কাইভাল পত্রাবলি ওয়াশিংটন বিশ্ববিদ্যালয় গ্রন্থাগারে  বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন লেখক বিষয়শ্রেণী:মার্কিন নারীবাদী বিষয়শ্রেণী:আমেরিকান যুদ্ধবিরোধী কর্মী বিষয়শ্রেণী:অ্যান্টিওক কলেজের প্রাক্তন শিক্ষার্থী বিষয়শ্রেণী:ওয়াশিংটন বিশ্ববিদ্যালয়ের প্রাক্তন শিক্ষার্থী
রোসামন্ড জোসেলিন মিচেল (১৯০২-১৯৬৩) ছিলেন একজন ইংরেজ ইতিহাসবিদ, লেখক এবং সংরক্ষণাগারবিদ।  তিনি ১৯৩৬ সালে রয়্যাল হিস্টোরিক্যাল সোসাইটির আলেকজান্ডার পদক জিতেছিলেন,  Her Alexander Prize Essay was published as R. J. Mitchell, "English students at Padua", Transactions of the Royal Historical Society, 4th ser., xix (1936), pp. 101–117. এবং ১৯৩৮ সালে ব্রিটিশ প্রত্নতাত্ত্বিক সমিতির রেজিনাল্ড টেলর পুরস্কার জিতেছিলেন। রবার্তো ওয়েইস তার হিউমেনিজম ইন ইংল্যান্ড ডিউরিং দ্য ফিফটিন্থ সেঞ্চুরি বইতে তাকে উদ্ধৃত করেছেন  এবং তিনি তাকে তার বই জন ফ্রি, ফ্রম ব্রিস্টল টু রোম ইন দ্য ফিফটিন্থ সেঞ্চুরিতে উদ্ধৃত করেছেন। R. J. Mitchell: John Free, From Bristol to Rome in the Fifteenth Century (London, 1955), p. vii. To the citations in Weiss's bibliography could have been added: R. J. Mitchell, "English students at Ferrara in the fifteenth century", Italian Studies, i (1937), pp.75–82; and R. J. Mitchell, "A Renaissance Library: The Collection of John Tiptoft, Earl of Worcester", The Library, xviii (1937), pp. 67–83. Her John Tiptoft (1427–1470) (London, 1938) – a now rare volume as stocks of it were destroyed during the Blitz – was positively reviewed by Cecilia Ady in Italian Studies, i (1938), pp. 177–78 (though the journal attributes the work to "Ruth J. Mitchell"); cf. E. F. Jacob, English Historical Review, liv (1939), pp. 362–63; A. Steel in History, xxiv (1939), pp. 143–45; A. L. Rowse in The Spectator, 6 May 1938, pp. 816–18; and [D. M. M. Morrah] in Times Literary Supplement, 2 July 1938, p. 445. মিঃ জে. এ. লেইসকে বিয়ে করার পর "তিনি একাডেমিক পোস্টে না থাকার সিদ্ধান্ত নিয়েছিলেন"।    তথ্যসূত্র    বহিঃসংযোগ   C. H. Clough: 'In memory of Rosamund Joscelyne Mitchell', Italian Studies, 21 (1966), pp. 101–102. Abstract states: An appreciation of the work of the late Miss R. J. Mitchell (Mrs. A. Leys) has appeared in the 1964 issue of Italian Studies, 19 (1964), p. 94.  Probate Office: Index to Wills. LEYS, Rosamond Joscelyne, of The Leys, Ware Lane, Lyme Regis, Dorset (wife of John Alan Leys) died 19 November 1963 at Broad Hinton, Wiltshire. Probate Exeter 25 February 1964 to Lloyds Bank Limited. £32905.  বিষয়শ্রেণী:ইংরেজ অ-কল্পকাহিনী লেখিকা বিষয়শ্রেণী:ইংরেজ ইতিহাসবিদ বিষয়শ্রেণী:ব্রিটিশ নারী ইতিহাসবিদ বিষয়শ্রেণী:মৃত্যুর সাল অনুপস্থিত বিষয়শ্রেণী:১৯০২-এ জন্ম বিষয়শ্রেণী:নারী সংরক্ষণাগারবিদ বিষয়শ্রেণী:ইংরেজ সংরক্ষণাগারবিদ
উৎকল কংগ্রেস ছিল ভারতের ওড়িশা রাজ্যের একটি রাজনৈতিক দল। এটি ১৯৬৯ সালে গঠিত হয়েছিল যখন বিজু পট্টনায়েক ভারতীয় জাতীয় কংগ্রেস ছেড়েছিলেন। ১৯৭১ সালের ওড়িশা নির্বাচনের পর উৎকল কংগ্রেস রাজ্যের বিশ্বনাথ দাস মন্ত্রিসভায় অংশগ্রহণ করে। ১৯৭৪ সালে উৎকল কংগ্রেস ভারতীয় লোক দলে একীভূত হয়।   পটভূমি  স্বাধীনতার পরপরই ওড়িশা ছিল জাতীয় কংগ্রেসের শক্ত ঘাঁটি। তবে দলাদলি ছিল ব্যাপক। ১৯৬৭ সালে হরেকৃষ্ণ মাহাতাবের নেতৃত্বে কংগ্রেসের ভিন্নমতাবলম্বীদের একটি দল জন কংগ্রেস গঠন করে। ১৯৬৭ সালের সাধারণ নির্বাচনে কংগ্রেসের বেশিরভাগ নেতৃত্ব হেরে যায়। ১৯৬৯ সালে কংগ্রেস জাতীয় স্তরে বিভক্ত হয়ে কংগ্রেস (ও) এবং কংগ্রেস (আর) গঠন করে। শ্রীমতি ইন্দিরা গান্ধীর নেতৃত্বে বিজু পট্টনায়েক কংগ্রেস (আর) এর সাথেই ছিলেন। যাইহোক, ১৯৭০ সালের রাজ্যসভা নির্বাচনে রাজ্য কমিটি কেন্দ্রীয় নেতৃত্বের কাছে ভিন্ন প্রার্থীর প্রস্তাব করেছিল। তবে নির্বাচনে দুই প্রার্থীই হেরে যান। এর ফলে বিজু পট্টনায়েক নেতৃত্বাধীন গোষ্ঠী কেন্দ্রীয় নেতৃত্ব থেকে সমস্ত সম্পর্ক ছিন্ন করে। প্রাথমিকভাবে উৎকল প্রদেশ কংগ্রেস নামে, দলটি শেষ পর্যন্ত উড়িষ্যার দুই প্রাক্তন মুখ্যমন্ত্রী - হরেকৃষ্ণ মাহতাব, আরএনএস সিং দেও (স্বতন্ত্র পার্টি) এবং সম্মিলিত সমাজতান্ত্রিক পার্টির সমর্থন লাভের সাথে বিজু পট্টনায়েক, রবি রায়ের সাথে তাদের নাম হিসাবে উৎকল কংগ্রেস বেছে নিয়েছে। ১৯৭২ সালে এসএসপি এর বিলুপ্তির পর শাখাটি উৎকল কংগ্রেসে একীভূত হয়।   নির্বাচনী ইতিহাস  বিজু পট্টনায়েক ১৯৭০ সালের ৬ এপ্রিল কংগ্রেস (আর) থেকে পদত্যাগ করেন। এরপর তিনি তার সহকর্মী নীলমণি রাউত্রেকে নিয়ে ডিএমকে-র আদলে রাজ্যভিত্তিক দল গঠন করেন। ১৯৭১ সালের সাধারণ নির্বাচনের পরপরই এই দলটি প্রথম নির্বাচনে লড়ে। এটি ২৪% ভোট এবং ৩২টি আসন পেয়েছে। এটি স্বতন্ত্র পার্টির সাথে জোট গঠন করে এবং বিশ্বনাথ দাসের নেতৃত্বে সরকার গঠন করে। এই সরকার বেশিদিন স্থায়ী হয়নি এবং উৎকল কংগ্রেস সদস্যদের মধ্যে কয়েকজন কংগ্রেস (আই) তে ফিরে যেতে চেয়েছিলেন। (কংগ্রেস (আর) এই সময়ে নিজেদের নাম দিয়েছিল কংগ্রেস (আই)। তাই নন্দিনী সতপতীর নেতৃত্বে কংগ্রেস (আই) সরকার গঠিত হয়। তবে এই সরকারও বেশিদিন টিকেনি। ১৯৭৪ সালে ওড়িশা বিধানসভার নির্বাচন হয়েছিল। উৎকল কংগ্রেস স্বতন্ত্র পার্টি এবং হরেকৃষ্ণ মাহতাবের নেতৃত্বে কংগ্রেস (আই) সদস্যদের একটি দল প্রগতি আইনসভা দল নামে একটি জোট গঠন করে। নির্বাচনে উৎকল কংগ্রেসের সংখ্যা কিছুটা বাড়িয়ে ৩৫টি আসনে। যদিও কংগ্রেস সংখ্যাগরিষ্ঠতা পেয়েছে। ১৯৭৪ সালের শেষের দিকে প্রগতি আইনসভা দলের সমস্ত উপাদান চরণ সিং নেতৃত্বাধীন ভারতীয় লোকদলের সাথে একীভূত হয়।   তথ্যসূত্র    আরো দেখুন    ভারতীয় জাতীয় কংগ্রেসের বিচ্ছিন্ন দল  বিষয়শ্রেণী:ভারতীয় জাতীয় কংগ্রেসের বিচ্ছিন্ন দল বিষয়শ্রেণী:ভারতীয় লোকদল বিষয়শ্রেণী:১৯৭৭-এ বিলুপ্ত রাজনৈতিক দল বিষয়শ্রেণী:১৯৬৯-এ প্রতিষ্ঠিত রাজনৈতিক দল বিষয়শ্রেণী:ওড়িশার বিলুপ্ত রাজনৈতিক দল
কেভিন আন্দ্রেস সেনোন (; জন্ম: ৩০ জুলাই ২০০১; কেভিন সেনোন নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব বোকা জুনিয়র্সের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০২৪ সালে, সেনোন আর্জেন্টিনা অনূর্ধ্ব-২৩ দলের হয়ে আর্জেন্টিনার বয়সভিত্তিক পর্যায়ে অভিষেক করেছেন।  প্রারম্ভিক জীবন কেভিন আন্দ্রেস সেনোন ২০০১ সালের ৩০শে জুলাই তারিখে আর্জেন্টিনার কোরিয়েন্তেসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সেনোন আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০২৪ সালের ৮ই জুন তারিখে তিনি প্যারাগুয়ে অনূর্ধ্ব-২৩ দলের বিরুদ্ধে ম্যাচে আর্জেন্টিনা অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4357454 সেনোন ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত আর্জেন্টিনা অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বোকা জুনিয়র্সের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:কোরিয়েন্তেস প্রদেশের ফুটবলার
জাং সি-ইয়ং (; জন্ম: ৩১ মার্চ ২০০২) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান এইচডির হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।  ২০২২ সালে, সি-ইয়ং দক্ষিণ কোরিয়া অনূর্ধ্ব-২৩ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছেন।  প্রারম্ভিক জীবন জাং সি-ইয়ং ২০০২ সালের ৩১শে মার্চ তারিখে দক্ষিণ কোরিয়ার দেগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সি-ইয়ং দক্ষিণ কোরিয়া অনূর্ধ্ব-২৩ দলের হয়ে খেলার মাধ্যমে দক্ষিণ কোরিয়ার প্রতিনিধিত্ব করেছেন। ২০২২ সালের ১৮ই নভেম্বর তারিখে তিনি সংযুক্ত আরব আমিরাত অনূর্ধ্ব-২৩ দলের বিরুদ্ধে ম্যাচে দক্ষিণ কোরিয়া অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3967589  তথ্যসূত্র  বহিঃসংযোগ               বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:উলসান এইচডি ফুটবল ক্লাবের খেলোয়াড় বিষয়শ্রেণী:কে লিগ ১-এর খেলোয়াড় বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার
তাত্ত্বিক কম্পিউটার বিজ্ঞান শাস্ত্রের পরিগণনার তত্ত্ব নামক শাখাতে একটি অ্যালগোরিদম ব্যবহার করে কোনও পরিগণনার প্রতিমানের ভিত্তিতে কোনও সমস্যা সমাধান করা যাবে কি না, এবং করা গেলে তা কত দক্ষভাবে সমাধান করা যাবে, সে ব্যাপারে অধ্যয়ন করা হয়। এই শাখাটি আবার তিনটি উপশাখায় বিভক্ত: স্বয়ংক্রিয় যন্ত্র তত্ত্ব, পরিগণনীয়তা তত্ত্ব এবং পরিগণনামূলক জটিলতা তত্ত্ব।  বিষয়শ্রেণী:কম্পিউটার বিজ্ঞানের উপক্ষেত্র বিষয়শ্রেণী:তাত্ত্বিক কম্পিউটার বিজ্ঞান
এটি জাপানের মসজিদগুলোর একটি তালিকা।   তালিকা   মসজিদের নামছবিঅবস্থান প্রতিষ্ঠামন্তব্য  দার আল-আরকাম মসজিদ, আসাকুসা 120px আসাকুসা, টোকিও ১৯৯৮ ইসলামিক সার্কেল অব জাপান (আইসিওজে) বাবুল ইসলাম মসজিদ   ওইয়ামা, তোচিগি  আইসিওজে ফুকুওকা মসজিদ 130px ফুকুওকা গিফু মসজিদ 120px গিফু ২০০৮ হিরা মসজিদ  120px ইচিকাওয়া, চিবা ১৯৯৭ আইসিওজে জাপান মসজিদ 120px সুশিমা, আইচি ২০১৫ কাদিয়ানি কামাটা মসজিদ 120px কামাটা, ওটা, টোকিও ২০০১  কোবে মসজিদ 120px কৌবে, হিয়োগো ১৯৩৫ নাগোইয়া মসজিদ 120px নাগোইয়া, আইচি ১৯৯৮  টোকিও মসজিদ  120px টোকিও ১৯৩৮ তুর্কি  ইয়োকোহামা মসজিদ 120px ইয়োকোহামা, কানাগাওয়া ২০০৬  এডোগাওয়া ইসলাম বাঙ্কা সেন্টার  এডোগাওয়া, টোকিও  কুবা মসজিদ, জাপান  120px তাতেবেয়াশি, গুন‌মা ২০০৪ আইসিওজে আবু বকর সিদ্দিক মসজিদ, জাপান  120px মিতো, ইবারাকি ২০০৭ আইসিওজে   আরও দেখুন   মসজিদের তালিকা  জাপানে ইসলাম  এশিয়ার মসজিদের তালিকা   তথ্যসূত্র   বহিঃসংযোগ      বিষয়শ্রেণী:মসজিদের তালিকা বিষয়শ্রেণী:জাপান বিষয়শ্রেণী:জাপান সম্পর্কিত তালিকা বিষয়শ্রেণী:জাপানের মসজিদ
আলী মনসুর (২৩ ডিসেম্বর ১৯২৩–৪ নভেম্বর ২০০২) বাংলাদেশের অভিনেতা, কাহিনীকার, চিত্রনাট্যকার, প্রযোজক ও পরিচালক ছিলেন। নাট্যকলা বিশেষ অবদানের জন্য তিনি তৎকালীন পাকিস্তানের শ্রেষ্ঠ চলচ্চিত্রকার হিসেবে নিগার অ্যাওয়ার্ড, ১৯৬৯ সালে বাংলা একাডেমি পুরস্কার এবং ১৯৯৪ সালে একুশে পদকে ভূষিত হন।   প্রাথমিক জীবন  আলী মনসুর ২৩ ডিসেম্বর ১৯২৩ সালে ব্রিটিশ ভারতের পশ্চিমবঙ্গের ২৪ পরগনায় জন্মগ্রহণ করেন। তার পিতার নাম মোঃ খোরশেদ আলী ও মায়ের নাম আঞ্জুমান আরা বেগম। চার ভাই, তিন বোনের মধ্যে তিনি ছিলেন সবার বড়। তার ছোট ভাই আলী কওসার একজন অভিনেতা ও চিত্রপরিচালক। স্ত্রী রাফিয়া মনসুর ছিলেন নৃত্যশিল্পী ও নৃত্যপরিচালক। তিনি ১৯৪২ সালে কলকাতা সিটি কলেজ থেকে বিকম পাস করেন। লেখাপড়া করেন কলকাতা আশুতোষ কলেজে।   কর্মজীবন  আলী মনসুর কলকাতা আশুতোষ কলেজে পড়ার সময় বিভিন্ন পত্রপত্রিকায় লেখালেখি করতেন। ১৯৪৩ সালে তার লেখা নাটক ‘পোড়োবাড়ী’ প্রখ্যাত চিত্রপরিচালক কে ডি বাবুর পরিচালনায় রঙমহলে মঞ্চস্থ হয়। এই নাটকের গানে কণ্ঠ দিয়ে ছিলেন হেমন্ত মুখার্জী। ঢাকা বেতারের নাট্য শিল্পী, অনুষ্ঠান ঘোষক এবং সংবাদ পাঠক হিসেবে চাকুরিতে যোগ দেন। পাশাপাশি তিনি মঞ্চনাটকের সাথে জড়িত থাকেন। করতেন নাটক রচনা-পরিচালনা ও নাটকে অভিনয়। তিনি ৩ আগস্ট ১৯৫৬ সালে মুক্তিপ্রাপ্ত আবদুল জব্বার খান পরিচালিত বাংলাদেশের প্রথম সবাক বাংলা চলচ্চিত্র ‘মুখ ও মুখোশের’ অভিনেতা। গাজী কালু চম্পাবতী, নবাব সিরাজউদ্দৌলা, রাজাসন্যাসী, ভাই বোন’সহ প্রায় অর্ধ-শতাধিক চলচ্চিত্রে অভিনয় করেছেন। চলচ্চিত্র প্রযোজনা ও পরিচালনা করেছেন আলী মনসুর। ‘মহুয়া’ ও ‘জানাজানি’ ছবি প্রযোজনা ও পরিচালনা করেন তিনি।   পুরস্কার ও সম্মাননা    নিগার অ্যাওয়ার্ড  একুশে পদক -১৯৯৪  বাংলা একাডেমি পুরস্কার -১৯৬৯   মৃত্যু  আলী মনসুর ৪ নভেম্বর ২০০২ সালে ঢাকায় মৃত্যুবরণ করেন।   তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:২০০২-এ মৃত্যু বিষয়শ্রেণী:শিল্পকলায় একুশে পদক বিজয়ী বিষয়শ্রেণী:নাটকে বাংলা একাডেমি সাহিত্য পুরস্কার বিজয়ী বিষয়শ্রেণী:নিগার পুরস্কার বিজয়ী বিষয়শ্রেণী:আশুতোষ কলেজের প্রাক্তন শিক্ষার্থী